NORME TEHNICE din 30 mai 2002

privind deţinerea, prepararea, experimentarea, distrugerea, transportul, depozitarea, manuirea şi folosirea materiilor explozive utilizate în orice alte operaţiuni specifice în activităţile deţinătorilor, precum şi autorizarea artificierilor şi a pirotehnistilor:

**Înregistrare şi autorizare**

**Articolul 12**

(1) În vederea autorizării pentru a efectua operaţiuni cu materii explozive, persoanele fizice autorizate potrivit prevederilor Ordonanţei de urgenţă a Guvernului nr. 44/2008 privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale, cu modificările ulterioare, sau persoanele juridice trebuie să prezinte la inspectoratul teritorial de muncă un dosar care să cuprindă:

a) cerere pentru autorizare, care trebuie să conţină cel puţin: denumirea, sediul şi obiectul activităţii, adresa, numărul de telefon/fax, persoana de contact, precum şi tipul materiilor explozive cu care efectuează operaţiuni;

b) copie de pe certificatul de înregistrare şi statutul operatorului economic;

c) certificatul constatator de la Oficiul Naţional al Registrului Comerţului, eliberat cu cel mult 30 de zile anterior datei de solicitare a autorizării;

d) cazierul judiciar pentru asociaţi şi administratori din care să rezulte că nu au fost condamnaţi printr-o hotărâre judecătorească definitivă la pedeapsa cu închisoare mai mare de 2 ani pentru infracţiuni comise cu intenţie;

e) planul locaţiei unde se realizează activitatea în care să fie evidenţiate amplasarea locurilor de muncă, distanţele dintre obiectivele interioare, distanţele de siguranţă, drumuri interioare, căi ferate uzinale, delimitarea teritoriului, căi de evacuare, la scara 1:1000;

f) schema electrică monofilară de alimentare cu energie electrică a locaţiei unde se desfăşoară activitatea;

g) schema privind modul de asigurare a iluminatului;

h) planul cuprinzând dotările şi amplasarea mijloacelor tehnice pentru combaterea şi prevenirea incendiilor;

i) schema instalaţiei de protecţie contra tensiunilor accidentale, inclusiv contra supratensiunilor atmosferice cu precizarea rezultatelor măsurării rezistenţei prizelor efectuate la termenul scadent;

j) descrierea modului de asigurare a pazei şi a gardurilor împrejmuitoare acolo unde este cazul;

k) descrierea modului de asigurare a depozitării materiilor prime şi a producţiei finite;

l) descrierea modului de asigurare a supravegherii, alarmării şi evacuării personalului în caz de pericol;

m) lista mijloacelor de transport în interiorul depozitului;

n) lista cu personalul calificat şi autorizat să efectueze operaţiuni cu materii explozive.

**Articolul 119**

(1) Autorizarea artificierilor, respectiv a pirotehnicienilor se face în baza unui examen susţinut în faţa unei comisii formate din reprezentanţi ai inspectoratului teritorial de muncă pe raza căruia solicitantul îşi are domiciliul, reşedinţa sau rezidenţa.

(2) Pentru a putea participa şi susţine examenul în vederea autorizării ca artificier, respectiv ca pirotehnician, candidatul trebuie să transmită comisiei un dosar care să conţină următoarele documente:

a) cerere, care va cuprinde pe lângă datele personale şi lucrările pentru care solicită autorizarea;

b) copie de pe actul de identitate;

c) copie de pe certificatul de calificare în meseria de artificier, respectiv de pirotehnician, certificată de către solicitant;

d) certificat de cazier judiciar care să dovedească faptul că nu a fost condamnat prin hotărâre judecătorească rămasă definitivă la o pedeapsă cu închisoarea mai mare de 2 ani, pentru infracţiuni comise cu intenţie;

e) certificat medical din care să rezulte faptul că solicitantul este clinic sănătos;

f) aviz psihologic din care să rezulte că solicitantul este apt pentru meseria de artificier sau pirotehnician;

g) două fotografii 3 x 4 cm.